**BeeSmarter #2 – 24 órás Mobil Programozó és Dizájner Csapatverseny**

[**http://beesmarter.org**](http://beesmarter.org)

A tavalyi versenyről készült 4 perces videós összeállítás:

<http://www.youtube.com/watch?v=2yGSpBpANKw>

A Magyar Villamosmérnök- és Informatikus-hallgatók Egyesülete (MAVE) a Pázmány Péter Katolikus Egyetem Információs Technológiai és Bionikai Karával (PPKE), valamint a Moholy-Nagy Művészeti Egyetemmel (MOME) közösen második alkalommal rendezi meg mobil programozó és app designer csapatversenyét, a BeeSmartert.

A BeeSmarter egy egyedülálló programozóverseny, mivel hordozható eszközökre optimalizáltan kell komoly feladatokat megoldaniuk a versenyző csapatoknak, a döntőben együttműködve dizájner csapatokkal. Ez egy teljesen újszerű kapcsolódási pont, így nem csak a csapaton belüli kooperációs képesség számít, hanem más szakterületről érkezőkkel való együttműködés is.

A tavalyi évben a csapatoknak jegyvásárlási rendszert, szívritmus szabályozta zenelejátszót, valamint egy virtuális kidobós játékot kellett elkészíteniük 24 óra leforgása alatt. A versenyben projektterv szerint kellett haladni, és az abban kiírt határidőket teljesíteni, valamint a dizájnercsapatoktól is meghatározott időközönként kaptak anyagokat, így egy nagyon összetett verseny jött létre. A BeeSmarteren a csapatok a feladatokat a jelenleg két legelterjedtebb platformon, Androidon és iOSen adhatják be.

A háromfős egyetemista, középiskolás vagy akár már profi programozókból álló csapatok jelentkezését, valamint a dizájner csapatok jelentkezését 2014. február 19-ig várják a szervezők a <http://beesmarter.org> címen.

A megmérettetés 2014. február 21-23 között egy selejtező feladat megoldásával kezdődik valamennyi kategória számára, melyet a versenyző csapatok az interneten keresztül adhatnak be. A verseny döntője 2014. március 8-9 között a PPKE-n lesz. A döntőbe a legjobb 20 programozó és 6 legjobb dizájner csapat kerülhet be, a tavalyi dobogós csapatok mellé.

A verseny megrendezését olyan nagy vállalatok támogatják, mint az <EPAM>, a Fornax, az Ericsson, a GE Healthcare, valamint a Yahoo.

Bármilyen felmerülő kérdés esetén szívesen válaszolunk az info@beesmarter.org címen, valamint Gyarmati Balázs áll a rendelkezésre:

**Gyarmati Balázs**

**(sajtó kapcsolattartó)**

Telefon: +36-20-360-2161

Email: gyarmati.balazs@itk.ppke.hu

http://beesmarter.org